**HAURTZAROA**

Haurtzaroa 0 urtetik 7 urterarte dauden gizakioi egokitutako hitza da. Jaiotza eta nerabezaroaren artean dagoen aldia da. Aldi edo etapa honetako helburu nagusienetako bat haztea da, eta gehien hazten den aldia da, hain zuzen ere.  Haurtzaroaren barruan ere, 3 etapa bereizten dira: jaioberria, lehenengo haurtzaroa eta bigarren haurtzaroa.

Aldi honetan, aspektu askotan ematen da garapena, horietan garrantzitsuenak garapen biologikoa eta psikosoziala dira. Baita ere, fisikoki ematen da garapena. Bestalde, gizakiok besteekiko dugun erlazioak haurtzaroan du sorrera, eta etapa honetan sortutako loturak bizi guztirako iraun dezake. Besteekiko erlazioei esker, umeak sozialki eta emozionalki garatzen dira, eta hauei esker umeak jolasteko, komunikatzeko, ikasteko eta eztabaidatzeko aukera izaten du. Gainera, hau guztiari esker, konfiantza, empatia eta eskuzabaltasuna lortzen dira adin hauetan. Erlazioak umeak mundua ezagutzeko duen aukera bat da eta kontextu honetan gurasoak edota inguruko jendeak hornitzen dio umeari maitasuna, hauxe baita beharrezkoa umea babesteko, motibatzeko...

Betidanik entzun izan dugu lehengo garaiak hobeak izan zirela gaur egungoak baino, baina beti ez da horrela. Badakigu desberdintasunak daudela, bizitzeko modua ere desberdina baita, eta ondorioz, gaur egungo umeak eta iraganekoak desberdinak dira.  Hezteko modua ere oso desberdina baita, bai eskolaren barruan eta bai etxeko heziketan. Gaur egun, haurtzaroa umeen garairik hoberena da, garai honetan, umeak, beraien munduan bizi baitira eta gehienbat oso pozik. Poztasuna besterik ez zaie inporta, eta eskolara ikastera joaten dira, baina, ondo pasatzera ere bai, hori da beraien helburu garrantzitsuena garai honetan. Gure ustez, haurtzaroa disfrutatzeko garaia da, eta heldu bihurtzen garen guztiok nahi dugu berriz ere haurtzarora itzuli, gure bizitzako momentu zoragarrienak garai honetan bizitzen ditugulako, garai honetan izaten garelako zoriontsuenak, besteek esaten diotenari garrantzi handirik eman gabe. Ikasteko etapa honetan, umeen autoestima oso altua izan ohi da, eta beraien buruarengan dute konfiantza osoa, eta beraien burua asko miresten dute. Baita ere, umeek garai honetan babesa behar dute, eta askok eta askok zigorren bitartez egiten dute babesa, hau da, guraso askok, zigorra erabiltzen dute babesteko eta askotan umeek ez dira horren jabe baina denbora pasa ahala, konturatzen hasiko dira. Hala ere, batzuetan, ez dugu uste zigorra beharrezkoa denik babesteko, eta beste modu batzuk ere badaudela uste dugu, zeren eta askotan zigorraren ondorioz kulpa ere sor daiteke umeei.

Gaur egungo haurtzaro hau, lehen munduko haurtzaroa izan daitekeela pentsatzen dugu, zeren eta haurtzaroa asko aldatzen da herrialde batetik bestera. Gaur egun, hala ere, herrialde azpigaratu batzuetan, haurtzaroan dauden umeak, esklabu dira eta beraien haurtzaroak ez dira hain zoriontsuak izaten. Txiki-txikitatik hasten dira lanean etxera diru pixka bat eramateko helburuz, edota kasu batzuetan, esklabu direnez, ezin izaten dute hortik atera eta mundu horren barruan bizi izaten dira urte asko eta asko.

Infantilizaizoak umea inkonpletu bezela erabiltzen du eta beti egon behar du umeak helduarekin lotuta gauza jakin batzuk egiteko. Uste da umea ez dela nahiko kapaza gauza hauei aurre egiteko eta ondorioz beti behar duela izan heldu bat bere ondoan. Hala ere, egia da gauza jakin batzuk umeak ezin dituela bakar bakarrik aurrera eraman eta laguntza behar duela gauza batzuk egiteko, baina beti ez da horrela. Beti bezela uste da helduagoa edo zaharragoa, hau da, adinez handiagoa, helduagoa dela gauzei aurre egiteko, eta horrek azkenean autoritate puntu bat ematen die helduei haurrekiko. Ondorioz, askotan, haurrei modu haur batean tratatzen zaie, adibidez, umea erortzen bada, gehienetan, danak joaten gara berari altxatzera baina askotan umeak bakarrik altxatzeko ahalmena dauka nahiz eta ez erabili, badakielako heldu baten laguntza izango duela. Gaur egun, ume askori gertatzen zaiela uste dugu, gurasoekiko oso lotuta bizi direnez, pentsatzen dute gurasoak beti egongo direla hor, baina dakigunez beti ez da horrela izango. Guraso asko eta asko umeen gainean daude beti eta prespektiba batetik ikusita, ez zaio laguntzen umeari bere garapena ematen, gurasoen babes askoren ondorioz. Gurasoen paperetik ikusita, ulergarria da beraien umea beti ondoan izatearen nahia, baina askotan txarregia da bi aldeentzako.

Gaur egun, teknologiari esker, umearen infantilizazioa pixka bat bultzatu dela uste dugu, hain zuzen ere. Teknologiari esker, ume asko eta asko etxe barruan egoten dira tresna tekonologikoekin denbora pasaz, eta honek azkenean, komunikatzeko zailtasunak ematen dizkio haurrari, ez baitelako inorrekin komunikatzen.

Ondorioz, uste dugu umeari espazio libreago bat eman beharko zitzaiola, bere kabuz ere bere garapena eman zezan laguntzaren bitartez, baina behar duenean besterik ez. Honi esker, lehenago ikasiko du bere kabuz bizitzen eta inorren laguntzarik gabe bizitzen.